OB sê sy tree binne magte op om Cyril te ondersoek | Netwerk24
Deur Llewellyn Prince 24 Junie 2019 12:13
Adv. Busisiwe Mkhwebane, die openbare beskermer (OB), meen sy tree binne haar magte op om bewerings van geldwassery teen pres. Cyril Ramaphosa te ondersoek.
Mkhwebane het Maandag bygevoeg dat sy daarom uit die veld geslaan is deur bewerings deur onder meer die DA en bestuurders van Ramaphosa se ANC-presidentsveldtog in 2017 dat sy nooit gevra is om bewerings van geldwassery teen hom te ondersoek nie.
Die OB se verklaring Maandag is na aanleiding van bogenoemde partye se onderskeie reaksies nadat die Sunday Times Sondag berig het dat Mkhwebane ook bewerings van geldwassery teen Ramaphosa ondersoek nadat sowat R400 miljoen se skenkings aan sy destydse ANC-veldtog geskenk is.
Haar ondersoek kom nadat die DA vroeër 'n klag by haar ingedien het om vas te stel of Ramaphosa die parlement oor 'n skenking van R500 000 deur Bosasa aan sy veldtog mislei het.
Meer oor: Adv. Busisiwe Mkhwebane | Cyril Ramaphosa | Ob
Cyril kry nóg uitstel oor Bosasa-skenking
DA sê komitee moet OB-verslag oor Cyril bekyk
Versoek oor ondersoek na OB na komitee verwys